钦定古今图书集成/明伦汇编/氏族典/第535卷 > 《廖用贤尚友录》 > 霍彦威
## 钦定古今图书集成/明伦汇编/氏族典/第535卷 > 《廖用贤尚友录》 > 霍彦威

按《五代史霍彦威传》：“彦威字子重，洺州曲周人也。少
遭兵乱，梁将霍存掠得之，爱其隽爽，养以为子。迁右
龙骧军使、右监门卫上将军。预诛友珪，以功拜洺州
刺史，迁邠宁节度使，徙镇义成，又徙天平，兼北面行
营招讨使。与晋军相持河上，彦威屡败，降为陜州留
后。庄宗灭梁，彦威自陕来朝，赐姓名曰李绍真。明年”，
徙镇武宁。从明宗击契丹还，以兵属明宗。庄宗崩，彦
威从明宗入洛阳，首率群臣劝进，内外机事，皆决于
彦威。明宗即位，徙镇平卢。天成三年冬，彦威卒于镇，
谥曰《忠武》。